  
Република Србија  
Град Врање  
Градска управа  
Врање, 05. март 2018.год.

Град Врање, Градска управа

Додатак заједничком извештају о реализованим пројектима  
 из области јавног информисања за 2017.год.  
-Наративни извештаји-

Подносиоци пројеката, макар већи део њих, којима су одобрена средства за реализацију пројеката из области јавног информисања за 2017. годину, уредно су поднели наративне извештаје. Сви они су на прописаном обрасцу за наративни извештај.

-**Нивебиа-Građanin.rs:** „Врање на добром путу“, 100.000дин. Циљ пројеката је био представљање привредних потенцијала, развојних пројеката, отварање нових радних места. Из извештаја се, међутим, може видети да се основа пројекта састоји од копирања вести са званичног градског сајта и других сајтова, без икаквих измена. Део чланака није у складу са циљем пројекта. Има само најава догађаја, без извештаја са лица места.

-**Југмедија**: „Инклузија без илузија“, 150.000дин. У потпуности испоштован циљ пројекта. Постоје прилози и линкови са извештајима и вестима. Константно имају свог дописника и професионалан приступ извештавању. Веома коректно урађен извештај.

-**Бујановачке**: „Сензибилизација локалне заједнице у односу на мигрантску политику“, 100.000. Без послатог наративног извештаја, потпуно неозбиљно. Упитни и неки делови финансијског извештаја.

-**Радио Ритам:** „Одржива пољопривреда за одрживо Врање“, 100.000дин. Прва емисија у ствари представља само читање конкурса без обраде теме или истраживања. Читање вести са градског сајта, о изложби крава у Бујановцу, са Сајма пчеларства. Једно гостовање градског већника. Без обрада тема.

-**ТВ Ритам:** Развој предузетништва и смањење незапослености на територији Врања“, 500.000дин. Циљ: лакше до сопственог бизниса. Само 6 емисија. Од тога, 5 су везане за НСЗ, попут конференције НСЗ-а, најава сајма, извештај са сајма запошљавања, опет Сајам запошљавања. Коначно, 6-та емисија је градоначелник и прича о стручној пракси. Нема засебних тема у посебним емисијама.

-**Синдикат новинара Србије:** „Достојанственим радом до професионалног новинарства“, 200.00дин. Циљ: Обезбеђивање услова за постојање професионалног новинарства“! Где је овде „јавни интерес грађана Врања“? Тема односно циљ пројекта нема никаве везе са општом намером Конкурса. Један од циљева је и „социјални дијалог запослених и послодаваца у медијима“, а циљне групе су „новинари“. ??? Нема података и извештаја на ЦД.

-**ТВ Зона плус:** „Ромство данас сутра“, 50.000, „Зумирај младе“, 300.000.

Ромство: планирано 36 садржаја о проблемима ромске популације на југу Србије. Међутим, нема садржаја на сајту, нема на јутјуб каналу.

Зумирај младе: планирано 8 емисија, 30 тв пакета, 2 едукативна спота. Нема емисија на сајту, спотови су нејасни. Постоје две емисије: 1) „Кућа сигурности“, која говори о хранитељству??? и 2) „Ја остајем у Србији“, која говори о конференцији у Нишу и активностима Канцеларије за младе у Нишу??? Пројекат се ни у једном сегменту не односи на јавни интерес грађана Врања. Теме су у супротности са општом намером Конкурса.

-**Радио Врање:** „Омладинско изоштравање“, 300.000дин.

Циљ: Едукација, образовање, неговање здравих стилова живота. Планирано је 30 радио емисија. Испоштован конкурсни задатак. Солидан наративни извештај.

-**ТВ Фокус:** „Култ арт 2017“, 350.000дин. Циљ: промоција културе, уметности и наслеђа Града. 15 емисија и репортажа. Међутим, на 2 ЦД-а су 10 емисија. У складу са конкурсом.

-**Радио Фокус:** „Информиши се-упознај свој град“, 150.000дин. Циљ: Промоција културно-историјских вредности. 12 емисија. Само 4 на ЦД-у.

-**РТВ Бујановац**: „Децо, остајте овде“, 1.100.000дин. Циљ: Образовни капацитети врањских средњих школа. Испуњен је циљ пројекта и пројектни задатак. Међутим, нема ФБ и Веб странице.

-**ТВ Врање Интернет портал**: „Дуално образовање...“, 200.000дин. 8 медијских садржаја и чланака. О каријерном развоју младих. Постигнут циљ пројекта. Уредно поткрепљено све на ЦД-у.

-**Југ Прес**: „Јавна управа и грађани“, 200.000дин. 40 текстова, међутим део чланака је са градског сајта. Још један пример да део оних који су добили средства преносе вести и фотографије са градског сајта као своје.

-**Информативни Прес центар Владичин Хан**: „Предузетнице града Врања“, 200.000дин. Циљ: унапређење родне равноправности кроз подстицање женског предузетништва. 15 медијских садржаја. Све информације су на ЦД-у. Солидан пројекат.

-**Асториа плус-Горан Спасић**: „Заједно у борби против насиља“, 300.000дин. 6 емисија по 30 минута. Циљ: подизање свести грађана о значају борбе против насиља. Уредно емисије на ЦД-у.

-**ТВ Врање**: „Врање град за свакога“, 3.300.000 динара. Циљ: Области здравства, привреде, културе, спорта, заштите животне средине, пољопривреде. 164 медијска садржаја. Све су емисије на ЦД-у. Комплексан и обиман обухват емисија. Добар наративни извештај. (укључујући и извештаје Радио и Портала).

-**ТВ Врањска плус**: „Корак више ка грађанима“, 6.300.000дин. Нове ауторске емисије. Проширење постојећег програма. Поподневни програм. Све емисије на ЦД-у.

-**ТВ Врањска плус, Портал**: „За боље сутра“, 200.000дин. 30 медијских садржаја. Нема штампаних прилога ни на ЦД-у. Међутим, има их на сајту и то врло прегледно и уредно. Солидни извештаји и ТВ и портала.

Препоруке:

Као и у претходном извештају, односно у препорукама: Неопходно је утврдити идеју о достављању пројектних предлога и наративних и финансијских извештаја у електронском облику и формирању „Онлајн регистра“ свих пројектних предлога. Тако би било омогућено електронско праћење читавог пројектног циклуса, од подношења пријаве до наративних и финансијских извештаја, што би, на крају, довело и до повећане транспарентности у раду Градске управе.

С поштовањем,

Владица Ранђеловић, дипл. политик.  
Град Врање, Градска управа,   
Одсек за информисање  
Врање, 05. март 2018.год.



Република Србија

ГРАД ВРАЊЕ

ГРАДСКА УПРАВА

Одељење за буџет и финансије

Број:40-173/2018-07

Врање, 28.02.2018.

Град Врање, Градска управа

Додатак заједничком извештају о реализованим пројектима

из области јавног информисања за 2017.год.

-Финансијски извештаји-

**Предмет**: Анализа Извештаја о утрошеним средствима одобрених по Решењу о додели средстaвa зa суфинaнсирaње пројекaтa из буџетa грaдa Врaњa којимa се оствaрује јaвни интерес у облaсти јaвног информисaњa зa 2017. годину

Поштовани,

По Вашем налогу извршили смо преглед одобрених/уплаћених средстава оргaнизaцијaмa и устaновaмa из облaсти јaвног информисaњa грaдa Врaњa, по Решењу о додели средстaвa зa суфинaнсирaње пројекaтa из буџетa грaдa Врaњa којимa се оствaрује јaвни интерес у облaсти јaвног информисaњa зa 2017. годину.

Служби буџетa достaвљени су финансијски извештaји оргaнизaцијa и устaновa којимa су по горе поменутом Решењу одобренa средствa. Појединaчно смо aнaлизирaли по оргaнизaцијaмa да ли износи средстава који су правдани одговарају добијеним износима по конкурсу и друге недостaтке – недостајуће изводе, неисправне рачуне и слично.

У нaстaвку ћемо дaти крaтaк прикaз финaнсијске aнaлизе – опрaвдaности трошењa одобрених средстaвa зa свaку од оргaнизaцијa.

**1. Радио телевизија Врање доо - Назив пројекта „Врање – град за свакога“, одобрена средства 3.300.000,00 динара** - Оправдани су износи у укупном износу. Део средстава за плате покривен је из буџета Града, док је други део покривен из сопствених средстава.

**2. Горан Спасић ПР Агенција за пружање водитељских услуга и услуга режије „Асториа плус“ Врање – Назив пројекта „ Заједно у борби против насиља“, одобрена средства 300.000,00 динара** – Достављени финансијски извештај о реализацији пројекта је у складу са одобреним финансијским планом. Агенција је приложила копију Уговора о пословно – техничкој сарадњи са ТВ кућом преко које је емитован програмски садржај, као и Извод Управе за трезор из којег се јасно види да су испштоване уговорене обавезе и обавезе плаћања књиговодствених услуга.

**3. Информативни прес центар Општине Владичин Хан доо – Назив пројекта „Предузетнице Града Врања – унапређење родне равноправности кроз подстицање женског предузетништва“,** **одобрена средства 200.000,00 динара** - Достављени финансијски извештај о реализацији пројекта је у складу са одобреним финансијским планом.

**4. Регионална информативна агенција ЈУГ прес/оснивач Центар за демократију и развој југа Србије – Назив пројекта„ Јавна управа и грађани“, одобрена средства 200.000,00 динара.**

Достављени финансијски извештај о реализацији пројекта је у складу са одобреним финансијским планом.

**5. Радио телевизија Врање доо – Назив пројекта „Дуално образовање – кеш и знање“,** **одобрена средства 200.000, 00 динара** - Део средстава за плате покривен је из буџета Града, док је други део покривен из сопствених средстава. Потписати рачуне Агенције Антић од стране одговорног лица телевизије.

**6. Радио телевизија Бујановац д.о.о. – Назив пројекта „ Децо, остајте овде“ , одобрена средства 1.100.000,00 динара** - Део средстава за плате покривен је из буџета Града, док је други део покривен из сопствених средстава.

**7. Предузеће за производњу, промет и услуге „М“ ОД Врање на Радиу фокус плус – Назив пројекта „Информиши се упознај свој Град“, одобрена средства 150.000,00 динара** – Достављени финансијски извештај о реализацији пројекта је у складу са одобреним финансијским планом.

**8. Предузеће за производњу, промет и услуге „М“ ОД Врање – ТВ ФОКУС, Назив пројекта „КултАрт 2017.“,** **одобрена средства 350.000,00 динара** - Достављени финансијски извештај о реализацији пројекта је у складу са одобреним финансијским планом.

**9. Радио телевизија Врање доо – Назив пројекта „Омладинско изоштравање“, одобрена средства 300.000,00 динара** – Достављени финансијски извештај о реализацији пројекта је у складу са одобреним финансијским планом.

**10. Синдикат новинара Србије – Назив пројекта „Достојанственим радом до професионалног новинарства“, одобрена средства 200.000,00 динара** – Исплата обавеза за трошкове транспорта, координатора пројекта и асистента пројекта вршена је тако што је подигнут новац са рачуна синдиката, а затим су корисници средстава у писаном облику – потврде потврдили да су средства предвиђена буџетом заиста добили. Поставља се питање зашто средства нису директно трансферисана на њихов рачун. Путни налог на 15.000,00 на датум 12.10.2017. године није покривен рачунима који би оправдали ову висину путног налога.

**11. Привредно друштво Ритам д.о.о. – ТВ РИТАМ – Назив пројекта „Развој предузетништва и смањење незапослености на територији града Врања“,** **одобрена средства 500.000,00 динара** – Достављени финансијски извештај о реализацији пројекта је у складу са одобреним финансијским планом.

**12. Привредно друштво Ритам Д.О.О. – ТВ РИТАМ – Назив пројекта „Одржива пољопривреда за одрживо Врање“,** одобрена средства 100.000,00 динара - Достављени финансијски извештај о реализацији пројекта је у складу са одобреним финансијским планом.

